మన తెలంగాణ/వికారాబాద్ జిల్లా ప్రతి నిధి: బెండ, దొండ, దోస, బీర, బీన్స్, గోరు చిక్కుడు, వంకాయ, కాకర, క్యారెట్, క్యాబేజీ, కాలీఫ్లవర్ ధరలు మాత్రం ఒకే ధరలకు విక్రయిస్తున్నారు. మిర్చి ధరలు కాస్త అటు, ఇటుగా ఉన్నా కిలో ధర రూ.30 నుంచి 40 రూపాయల వరకు విక్రయిస్తున్నారు. ఆకు కూరలు ధరలు కూడా తగ్గడం లేదు. పాలకూర, తోటకూర, చుక్కకూర, గోంగూరు, పొన్నగంటి, మెంతికూర తదితర ధరలు అందుబాటులో లేకపోవడం వినియోగదారులకు రుచించడం లేదు. వికారాబాద్, తాండూరు, కొడంగల్, పరిగి నియోజకవర్గాల కేంద్రాల్లోనూ, మండల కేంద్రాల్లో జరిగే సంతల్లోనూ కూరగాయల ధరలు ఆకాశాన్నంటుతున్నాయి. మరో నెల రోజుల పాటు ఇదే విధమైన ధరలు అమలులో ఉంటాయని భావిస్తున్నారు. ఇతర ప్రాంతాల నుంచి రవాణా అవుతున్న కూరగాయలు తగ్గుముఖం పట్టాయి. భూగర్భజలాలు అడుగంటడం వల్ల బోరుబావుల కింద పండించడం తగ్గించారు. జూన్, జూలై మాసాల్లో భారీ వర్షాలు కురిస్తే కూరగాయలకు అనుకూలం. రైతుబజార్లలో ధరలు అనుకూలంగా ఉంటాయనుకుంటే అక్కడే ఇదే పరిస్థితి నెలకొంది. తాండూరులో రైతు బజార్ ప్రారంభించినా రైతులు అక్కడ విక్రయించడం లేదు. మార్కెట్లో దళారులు రాజ్యమేలుతున్నారు. గ్రామీణ ప్రాంతాల నుంచి కూరగాయలు తెచ్చే రైతుల వద్ద టోకుగా తక్కువ ధరలకే కొనుగోలు చేసున్నా దళారులు అధిక ధరలు నిర్ణయించి వినియోగదారులకు విక్రయిస్తున్నారు. తాండూరు వంటి ప్రాంతాల్లో రైతులపై దౌర్జన్యాలు జరుగుతున్నాయి. గత్యంతరం లేక మార్కెట్‌కు తెచ్చిన కొద్ది సేపటికే దళారులకు విక్రయించి ఖాళీ గంపలతో వెను దిరుగుతున్నారు. వ్యవసాయ పనుల్లో బిజీగా ఉండే రైతులు ఇక్కడ మార్కెట్లలో గంటల తరబడి ఉండి అమ్ముకోలేక కూడా దళారులకు తక్కువ ధరలకే విక్రయిస్తున్నారు. సెప్టెంబరు మాసం నుంచి కూరగాయల ధరలు అందుబాటులోకి వస్తాయని మార్కెట్ వర్గాలు అంటున్నాయి. అప్పటి వరకు వినియోగదారులు ఓపికపట్టాల్సిందే మరి.
mana telamgaana/vikarabad jilla prati nidhi: benda, donda, dosa, beera, beens, goru chikkudu, vankaaya, kakara, carret, cabagi, califlaver dharalu maatram oke dharalaku vikrayistunnaaru. mirchi dharalu kaasta atu, itugaa unna kilo dhara roo.30 nunchi 40 roopaayala varaku vikrayistunnaaru. aaku kuuralu dharalu kuudaa taggadam ledu. palakura, thotakura, chukkakura, gonguru, ponnaganti, mentikura taditara dharalu andubaatulo lekapovadam viniyogadaarulaku ruchinchadam ledu. vikarabad, taanduuru, kodangal, parigi niyojakavargaala kendraalloonuu, mandala kendraallo jarige santalloonuu kuuragaayala dharalu aakaasaannantutunnaayi. maro nela rojula paatu ide vidhamaina dharalu amalulo untaayani bhaavistunnaaru. itara praantaala nunchi rawana avutunna kuuragaayalu taggumukham pattayi. bhuugarbhajalaalu adugantadam valla borubavula kinda pandinchadam tagginchaaru. joon, juulai maasaallo bhari varshaalu kuriste kuuragaayalaku anukuulam. raitubajaarlalo dharalu anukuulamgaa untayanukunte akkade ide paristhiti nelakondi. taanduuruloo raitu bajar praarambhinchinaa raitulu akkada vikrayinchadam ledu. marketlo dalaarulu raajyamelutunnaaru. graameena praantaala nunchi kuuragaayalu techhe raitula vadda tokuga takkuva dharalake konugolu chesunna dalaarulu adhika dharalu nirnayinchi viniyogadaarulaku vikrayistunnaaru. taanduuru vanti praantaallo raitulapai dourjanyaalu jarugutunnaayi. gatyantaram leka marketeaku tecchina koddi sepatike dalaarulaku vikrayinchi khaalii gampalatho venu dirugutunnaru. vyavasaaya panullo bijiga unde raitulu ikkada marketlalo gantala tarabadi undi ammukoleka kuudaa dalaarulaku takkuva dharalake vikrayistunnaaru. septembaru masam nunchi kuuragaayala dharalu andubaatuloki vastaayani market vargaalu antunnayi. appati varaku viniyogadaarulu opikapattaalsinde mari.